**ОБЩИНСКИ СЪВЕТ – ХИТРИНО, ОБЛАСТ ШУМЕН**

**П Р О Т О К О Л**

**№ 2/04.02.2015 г.**

С 16 гласа „за”, без „против” и без „въздържали се”, Общински съвет Хитрино прие следния

**Д Н Е В Е Н Р Е Д:**

**1.**Приемане на годишна Програма за управление и разпореждане с имоти- общинска собственост за 2015 година.

*Докладва: И.Ахмед- зам.кмет на община*

**2.**Приемане на бюджета на община Хитрино за 2015 година.

*Докладва: Н.Исмаил- кмет на община*

**3.**Приемане нагодишен отчет за изпълнение на „Програмата за управление на общината за мандат 2011-2015 година”.

*Докладва: Н.Исмаил- кмет на община*

**4.**Отчет на годишната Програма за управление и разпореждане с имоти- общинска собственост за 2014 година.

*Докладва: И.Ахмед- зам.кмет на община*

**5.**Продажба на имоти- частна общинска собственост, във връзка с чл.35, ал.1 от Закона за общинската собственост (ЗОС), по плана на село Длъжко, община Хитрино, област Шумен. *Докладва: И.Ахмед- зам.кмет на община*

**6.**Приемане на общински годишен План за младежта за 2015 година.

 *Докладва: И.Ахмед- зам.кмет на община*

**7.**Докладни записки:

*7.1. Докладна записка от г-н Нуридин Исмаил- кмет на община Хитрино за командировките на кмета на община Хитрино.*

*Докладва: Н.Исмаил- кмет на община*

*7.2.Докладна записка от г-н Ахмед Ахмед- зам.кмет на община Хитрино за даване съгласие за разрешение за изработване на ПУП-ПРЗ за обединение на поземлени имоти 000523 и 000522 землище в село Развигорово.*

*Докладва: А. Ахмед- зам.кмет на община*

*7.3.Докладна записка от г-н Ахмед Ахмед- зам.кмет на община Хитрино за откриване на процедура по предоставяне на концесия- обособено право на ползване върху обекти общинска собственост- претоварна станция за ТБО на територията на село Близнаци, заедно с прилежащ терен с площ 6.000 дка, собственост на община Хитрино. Докладва: А. Ахмед- зам.кмет на община*

**8.**Питане.

**ПО ПЪРВА ТОЧКА ОТ ДНЕВНИЯ РЕД**

Приемане на годишна Програма за управление и разпореждане с имоти- общинска собственост за 2015 година.

С 16 гласа „за”, без „против” и без „въздържали се”, Общински съвет Хитрино на основание чл.21, ал.1, т.12 от ЗМСМА (Закона за местното самоуправление и местната администрация) прие **РЕШЕНИЕ № 7**

На основание чл.8, ал.9 от ЗОС (Закона за общинската собственост), Общински съвет Хитрино

Р Е Ш И:

Приема годишна Програма за управление и разпореждане с имоти- общинска собственост за 2015 година. Приложение № 1 от 1.

**ПО ВТОРА ТОЧКА ОТ ДНЕВНИЯ РЕД**

Приемане на бюджета на община Хитрино за 2015 година.

С 16 гласа „за”, без „против” и без „въздържали се”, Общински съвет Хитрино на основание чл.21, ал.1, т.6, чл.52, ал.1, във връзка с чл.27, ал.4 и ал.5 от ЗМСМА (Закона за местното самоуправление и местната администрация) прие

**РЕШЕНИЕ № 8**

На основание чл.94, ал.2 и ал.3 и чл.39 от Закона за публичните финанси, във връзка с разпоредбите на Закона за държавния бюджет на Република България за 2015 година, ПМС (постановление на Министерски съвет) от 2015 година за изпълнение на ЗДБРБ (Закона за държавния бюджет на Република България) за 2015 година и Наредбата за условията и реда за съставяне на бюджетната прогноза за местни дейности за следващите три години и за съставяне, приемане, изпълнение и отчитане на общинския бюджет на община Хитрино, Общински съвет Хитрино

Р Е Ш И:

1**.**Приема бюджета на Община Хитрино за 2015 г. както следва:

1.1.По прихода **10 566 511 лв.,** съгласно Приложение№ 1

2.1.По разхода **10 566 511 лв.,** съгласно Приложение№ 2

3. Капиталови разходи **6 368 373** **лв.,** съгласно Приложение№ 3

4. Утвърждава списък на длъжностите и на лицата, които имат право на транспортни разноски за дейностите, финансирани от общинския бюджет – съгласно приложение № 4.

5.Одобрява индикативен годишен разчет за сметките за средства от Европейския съюз, съгласно приложение № 5.

6.Приема за сведение Протокола от публичното обсъждане на бюджета, съгласно приложение № 6.

7.Разпределение на преходния остатък от 2014 год., съгласно приложение № 7.

8.Приема актуализираната бюджетна прогноза за периода 2014-2016 година, съгласно приложение № 8.

**БЮДЖЕТ НА ОБЩИНА ХИТРИНО ЗА 2015 ГОДИНА:**

**І.По приходите в размер на 10 566 511 лв. /съгласно Приложение № 1 /, в т.ч.:**

**1.1 Приходи за делегирани от държавата дейности в размер на 2 275 032 лв.,в т.ч.**

1. Обща субсидия за делегирани дейности – 1 5656 816 лв.;

2. Собствени приходи на звената на делегиран бюджет – 21 500лв.;

3. Преходен остатък от 2014 година в размер на 599 749 лв., разпределен, съгласно Приложение № 7.

**1.2.Приходи за местни дейности в размер на 8 291 479 лв.,в т.ч.:**

1. Данъчни приходи – 211 550 лв.;

2. Неданъчни приходи – 1 203 900 лв.;

3.Обща изравнителна субсидия – 468 700 лв.,в т.ч.

за зимно поддържане и снегопочистване на общински пътища – 123 600 лв. ;

4.Целева субсидия за капиталови разходи за местни дейности – 427 100.ч.

 - за строителство, основен ремонт и придобиване на ДМА – 183 300 лв.;

 - за изграждане и основен ремонт на общински пътища – 243 800 лв.

6.Безлихвени заеми – 25 000 лв.

7.Отчисления по Закона за управление на отпадъците - - 45 000 лв.

8.Трансфери в т.ч. - - 202 020 лв.

 - за дофинансиране на проекти по Красива България - - 200 000 лв.

- трансфер за неверефициран разход по ОПАК - - 2 020 лв.

9.Преходен остатък от 2014 г.в размер на 6 202 249 лв., разпределен по видове и дейности, съгласно Приложение № 7.

**2.По разходите в размер на 10 566 51 лв., разпределени по функции, дейности и параграфи, съгласно Приложения № 2 в това число:**

2.1.За **делегирани държавни дейности** в размер – **2 275 032** лв.от държавни трансфери и 33 018 лв. дофинансиране от местни приходи .

2.2.За **местни дейности** в размер на 8 291 479 лв.

**3.Приема Поименния списък на капиталовите разходи за 2015 г.в размер на 6 368 373 лв., по обекти и източници на финансиране, съгласно Приложение № 3.**

**4.Приема разчет за целеви разходи и субсидии, както следва за:**

4.1.Членски внос – 6 270 лв.в т.ч.за:

- Национално сдружение на общините в РБ – 2 000 лв.;

 - Национална асоциация на секретарите в общините на РБ – 350 лв.;

 - Сдружение „Толерантност” – 2 800 лв.

- Асоциация по ВиК Шумен - 770 лв.

 - Национална асоциация на председателите на ОбС – 350 лв

4.2.Помощи по решение на общински съвет – 10 000 лв.

4.3.Помощи за погребения – 10 000 лв.

Поради застаряващия и социален характер на населението в община Хитрино да се подпомогнат разходите за погребения, като се закупят ковчези за християните, а на мюсюлманите дъски и хасе, както и превоз до гробищата и изкопаване на гроб .

4.4. Субсидии на спортни клубове – 24 000 лв.в т.ч.

 - Футболен клуб с.Студеница – 6 000 лв.

 - Футболен клуб с.Трем – 6 000 лв.

 - Футболен клуб с.Звегор – 6 000 лв.

 - Футболен клуб с.Хитрино – 6 000 лв.

4.5.Субсидии за читалища – 135 932 лв.

**5.Приема следните лимити за разходи :**

5.1.Социално-битови в размер на 3% (три процента) от начислените трудови възнаграждения;

5.2.Представителни разходи в размер на 17 000 лв.,в т.ч.на кмета на общината – 11 000 лв. и на председателя на ОбС- 6 000 лв.

5.3. Утвърждава списък на длъжностите и на лицата, които имат право на транспортни разноски за дейностите, финансирани от общинския бюджет – съгласно приложение № 4.

Общината да извърши разходи в полза на работниците и служителите за пътуване от местоживеенето до местоработата и обратно, когато те се намират в различни населени места – за лица със специалност и квалификация, изискващи се за съответната длъжност, за която няма кандидати от населеното място в размер 80 % от стойността на разхода.

Размерът на изплатените пътните разходи на педагогическия персонал да е в размер на 85 % (осемдесет и пет процента) от стойността на картите и фактурите за пътуване.

Кметът на общината утвърждава поименния списък на лицата и длъжностите , които имат право на транспортни разходи от местоживеене до местоработата в Общинската администрация.

6. Одобрява индикативен годишен разчет за сметките за средства от Европейския съюз, съгласно приложение № 5.

**ІІ.Определяне на максимален размер на дълга за 2015 г. – 4 000 000 лв.**

Сумата е за авансово финансиране на плащания по проекти, финансирани със средства от Европейския съюз.

**ІІІ.Приема числеността на персонала и разходите за заплати през 2015 год. за делегирани от държавата дейности, без звената, които прилагат системата на делегирани бюджети, както следва:**

|  |  |  |
| --- | --- | --- |
| **Държавни дейности** | **Численост на персонала** | **ФРЗ** **(фонд работна заплата)** |
| Общинска администрация |  64.5  | 586 340 |
| ЦДГ |  30 | 198 000 |
| Здравеопазване  |  2 |  19 240 |
| **Общински дейности** |  |  |
| други дейности на БКС и екология | 11 | 71 360 |

ІV.Оправомощава кмета на общината да извърши компенсирани промени:

1.В частта за делегираните от държавата дейности – между утвърдените показатели за разходите в рамките на една дейност, с изключение на дейностите на делегиран бюджет, при условие, че не се нарушават стандартите за делегираните от държавата дейности и няма просрочени задължения в съответната делегирана дейност.

2.В частта за местни дейности –между утвърдените разходи в рамките на една дейност или от една дейност в друга, без да изменя общия размер на разходите.

3.Да разпределя резервирания кредит определен за неотложни и непредвидими разходи в общинските дейности.

V.Упълномощава кмета да предостави временни безлихвени заеми от временно свободни средства по общинския бюджет за авансово финансиране на плащания по проекти, финансирани със средства от Европейския съюз и по други международни програми,включително и на бюджетни организации, чиито бюджет е част от общинския бюджет.

1.При предоставяне на временни безлихвени заеми от временно свободни средства от общинския бюджет да се спазват изискванията на чл.126 от ЗПФ (Закон за публичните финанси).

2.Във всички останали случаи, при възникване на потребност от предоставяне на временни безлихвени заеми,кметът на общината внася предложение за предоставянето им по решение на общинския съвет.

VІ.Упълномощава кмета:

1.Да разработва и възлага подготовката на общински програми и проекти и да кандидатства за финансирането им със средства по структурни и други фондове на Европейския съюз и на други донори по национални програми и от други източници за реализиране на годишните цели на общината за изпълнение на общинския план за развитие.

2. Да кандидатства за средства от централния бюджет и други източници за съфинансиране на общински програми и проекти.

VІІ.Възлага на кмета:

1.Да определи и утвърди бюджетите на второстепенните разпоредители с бюджет.

2.Да организира разпределението на бюджета по тримесечия и да утвърди разпределението.

3.Да информира общинския съвет в случай на отклонение на средния темп на нарастване на разходите за местни дейности и да предлага конкрети мерки за трайно увеличаване на бюджетните приходи и/или трайно намаляване на бюджетните разходи.

4.Да включва информацията по чл. 125, ал.4 от ЗПФ в тримесечните отчети и обяснителните записки към тях.

VІІІ.Просрочени задължения и вземания, максимален размер на задълженията и ангажименти за разходи.

1.Към 31.12.2014 г.общината няма просрочени задължения.

2. Просрочените вземания са в размер на 19 461 лв. от наем земя и наем имущество и са събираеми през 2015 г. и други 714 714 лв., за които продължават съдебните процедури.

3.Определя максимален размер на новите задължения, които могат да бъдат натрупани през 2015 г. (две хиляди и петнадесета година), като наличните към края на годината задължения за разходи не могат да надвишат 5 (пет) на сто от средногодишния размер на отчетените разходи за последните четири години. Ограничението не се прилага за ангажименти за разходи, финансирани за сметка на помощи и дарения.

4.Определя максимален размер на ангажиментите за разходи, които могат да бъдат поети през 2015 г., като наличните към края на годината поети ангажименти за разходи не могат да надвишат 30 (тридесет) на сто от средногодишния размер на отчетените разходи за последните четири години. Ограничението не се прилага за ангажименти за разходи, финансирани за сметка на помощи и дарения.

5.Актуализира бюджетната прогноза за периода 2014-2016 година, съгласно приложение № 8.

ІХ.Приема за сведение Протокола от публичното обсъждане на бюджета, съгласно приложение № 6.

**ПО ТРЕТА ТОЧКА ОТ ДНЕВНИЯ РЕД**

Приемане нагодишен отчет за изпълнение на „Програмата за управление на общината за мандат 2011-2015 година”.

С 15 гласа „за”, без „против” и без „въздържали се”, Общински съвет Хитрино на основание чл.44, ал.5 от ЗМСМА (Закона за местното самоуправление и местната администрация) прие

**РЕШЕНИЕ № 9**

На основание чл.115, ал.1 от Правилника за организацията и дейността на Общински съвет Хитрино, неговите комисии и взаимодействието му с Общинската администрация, приет от Общински съвет Хитрино, Общински съвет Хитрино

Р Е Ш И:

Приема отчета за 2014 година на Кмета на община Хитрино за изпълнение на Програмата за управление на община Хитрино за мандат 2011 – 2015 година, съгласно Приложение № 1 от 1.

**ПО ЧЕТВЪРТА ТОЧКА ОТ ДНЕВНИЯ РЕД**

Отчет на годишната Програма за управление и разпореждане с имоти- общинска собственост за 2014 година.

С 15 гласа „за”, без „против” и без „въздържали се”, Общински съвет Хитрино на основание чл.21, ал.1, т.23 от ЗМСМА (Закона за местното самоуправление и местната администрация) прие

**РЕШЕНИЕ № 10**

Приема отчета за изпълнение на годишна програма за управление и разпореждане с имоти- общинска собственост за 2014 година, приета с Решение № 5, Протокол № 1, точка 5 от 30.01.2014 година. Приложение № 1 от 1.

**ПО ПЕТА ТОЧКА ОТ ДНЕВНИЯ РЕД**

Продажба на имоти- частна общинска собственост, във връзка с чл.35, ал.1 от Закона за общинската собственост (ЗОС), по плана на село Длъжко, община Хитрино, област Шумен.

С 15 гласа „за”, без „против” и без „въздържали се”, Общински съвет Хитрино на основание чл.21, ал.1, т.8 и чл.27, ал.4 и ал.5 от ЗМСМА (Закона за местното самоуправление и местната администрация) прие

**РЕШЕНИЕ № 11**

На основание чл.35, ал.1 от Закона за общинската собственост (ЗОС) и чл.38, ал.1, т.1, чл.41, ал.1 и чл.43, ал.1 от Наредбата за реда за придобиване, управление и разпореждане с общинско имущество, приета от Общински съвет Хитрино, Общински съвет Хитрино

Р Е Ш И:

1.Да се проведе явен търг за продажба на имот- частна общинска собственост, представляващ имот № 019224 по КВС (карта за възстановена собственост) на землището на село Длъжко, с площ от 6.700 дка в местността „Ясаци север” начин на трайно ползване- полска култура, категория на земята- трета, с начална тръжна цена 6100 (шест хиляди и сто) лева.

2.Възлага на кмета на общината да проведе процедурата и сключи договор за продажба на имота.

**ПО ШЕСТА ТОЧКА ОТ ДНЕВНИЯ РЕД**

Приемане на общински годишен План за младежта за 2015 година.

С 15 гласа „за”, без „против” и без „въздържали се”, Общински съвет Хитрино на основание чл.21, ал.1, т.12 от ЗМСМА (Закона за местното самоуправление и местната администрация) прие

**РЕШЕНИЕ № 12**

На основание чл.15 и чл.16 от Закона за младежта (ЗМ), Общински съвет Хитрино

Р Е Ш И:

Приема общински годишен план за младежта за 2015 година, съгласно приложение № 1 от 1.

**ПО СЕДМА ТОЧКА ОТ ДНЕВНИЯ РЕД**

Докладни записки:

*7.1. Докладна записка от г-н Нуридин Исмаил- кмет на община Хитрино за командировките на кмета на община Хитрино.*

С 15 гласа „за”, без „против” и без „въздържали се”, Общински съвет Хитрино на основание чл.21, ал.1, т.23 от ЗМСМА (Закона за местното самоуправление и местната администрация) прие

**РЕШЕНИЕ № 13**

На основание чл.8 от Наредбата за командировките в страната, Общински съвет Хитрино

Р Е Ш И:

Одобрява разходите за командировките на кмета на община Хитрино в размер на 482.60 (четири стотин осемдесет и два лева и 0.60 ст.) лв. за периода от месец април до декември 2014 година включително.

*7.2.Докладна записка от г-н Ахмед Ахмед- зам.кмет на община Хитрино за даване съгласие за разрешение за изработване на ПУП-ПРЗ за обединение на поземлени имоти 000523 и 000522 землище в село Развигорово.*

С 15 гласа „за”, без „против” и без „въздържали се”, Общински съвет Хитрино на основание чл.21, ал.1, т.11 от ЗМСМА (закона за местното самоуправление и местната администрация) прие

**РЕШЕНИЕ № 14**

На основание чл.124а, ал.1 от ЗУТ (Закона за устройство на територията), Общински съвет Хитрино

Р Е Ш И:

Дава съгласие за разрешение за изработване на ПУП-ПРЗ (Подробен устройствен план-план за регулация и застрояване) за обединение на поземлени имоти 000523 и 000522 землище село Развигорово, община Хитрино, като се запазва предназначението му „за производствени и складови дейности” (Пп) предимно производствена, като се определя конкретно предназначение „за изкупуване и преработка на диворастящи гъби”.

*7.3.Докладна записка от г-н Ахмед Ахмед- зам.кмет на община Хитрино за откриване на процедура по предоставяне на концесия- обособено право на ползване върху обекти общинска собственост- претоварна станция за ТБО на територията на село Близнаци, заедно с прилежащ терен с площ 6.000 дка, собственост на община Хитрино.*

С 14 гласа „за”, без „против” и без „въздържали се”, Общински съвет Хитрино на

Основание чл.21, ал.1, т.8 и ал.2, чл.27, ал.4 и ал.5 от ЗМСМА (Закона за местното самоуправление и местната администрация) прие

**РЕШЕНИЕ № 15**

На основание чл.10, чл.6, ал.1, т.2 от ППЗК (Правилника за прилагане на закона за концесиите), чл.19, ал.2, и ал.4, чл.20 от ЗК (Закона за концесиите), съгласночл.18, чл.6, ал.1, т.2 от ППЗК, във връзка с чл.38 и чл. 39 от ЗК, Общински съвет- Хитрино

Р Е Ш И:

 Да се открие процедура за предоставяне на общинска концесия като се вземе решение за откриване на процедура по предоставяне на **концесия** на един брой сграда – претоварна станция за ТБО (твърди битови отпадъци) на територията на с. Близнаци, заедно с прилежащ терен с площ 6, 000 (шест) дка., собственост на Община Хитрино, както следва:

I.Одобрява обосновка и проекто-договор за концесия на 1 (един) брой сграда – **Претоварна станция за ТБО** на територията на с. Близнаци, заедно с прилежащ терен с площ 6, 000 (шест) дка.

**II.** **Открива процедура** за предоставяне на концесия върху имот, частна общинска собственост - сграда – **претоварна станция за ТБО** на територията на с. Близнаци, заедно с прилежащ терен с площ 6, 000 (шест) дка, представляващ обект – ДРУГ ПРОМИШЛЕН ТЕРЕН, находящ се в землището на с. Близнаци, **имот № 000207 с ЕКАТТЕ 04430, местност «Хумата»** с инсталация за сепариране на постъпващите рециклируеми отпадъци, във връзка с дейността по сметосъбиране, сметоизвозване, сметопочистване за неопасни отпадъци за общините Хитрино, Венец и Каолиново, изградена на територията на Община Хитрино***,*** *както и дейности, свързани с тях*, **като определя**:

**1.Предмет на концесията**:

***Концесията е право на експлоатация върху обект и/или на услуга от обществен интерес, предоставено от концедент на капиталово търговско дружество - концесионер, срещу задължението на концесионера да изгради и да управлява и поддържа обекта на концесията или да управлява услугата на свой риск***.

**1.1. Управление и стопанисване на обект - претоварна станция за ТБО** на територията на с. Близнаци, заедно с прилежащ терен с площ 6, 000 (шест) дка представляващ обект, находящ се в землището на с. Близнаци, имот № 000207 с ЕКАТТЕ 04430, местност «Хумата» с инсталация за сепариране на постъпващите рециклируеми отпадъци с АОС (акт за общинска собственост) № 0962/25.05. 2009 год., издаден от кмета на Община Хитрино.

**2. Срок за предоставяне на концесията :** **30 (тридесет) години.**

**3. Вид, размер и начин на плащане на цената на концесията:**

*В решението на общинския съвет за откриване на процедура за предоставяне на концесия с предмет: стопанисване и управление на* ***претоварна станция за ТБО****, както и в концесионния договор се определят:*

-размерът на годишното концесионно плащане, дължимо на база реално полученото и обработваното количество ТБО, но не по-малко от 80 на сто от предоставения ресурс;

-кандидатите трябва да предложат метод за периодично осъвременяване на цената в съответствие с инфлацията, базиращ се на изменението на работната заплата за страната или на промените в пазарните цени на ресурсите труд, горива и механизация;

-община Хитрино заплаща извършените услуги, спазвайки Решение № 100 от 06.12.2013 год. на ОбС – Хитрино, по цени и в срокове, предвидени в концесионния договор.

**3.1.** за **претоварна станция за ТБО** на територията на с. Близнаци, заедно с прилежащ терен с площ 6, 000 (шест) дка,

**минимално годишно концесионно възнаграждение** в размер на **15 150.00 (петнадесет хиляди сто и петдесет) лв.**

**3.2**. По социалната дейност – **850.00 (осемстотин и петдесет) лв.**

**3.3.** По екологичната дейност – **1650.00 (хиляда шестстотин и петдесет) лв**. годишно, след първата година от срока на концесията, коригирана с инфационния % (процентен) индекс за съответната календарна година.

**3.4.** По инвестиционната дейност – постъпленията ще се определят в програмата на кандидата за концесионер:

-задълженията на концесионера за изграждане и поддържане със свои средства на инфраструктура и съоръжения за обществено ползване на свободните ресурси ТБО, невключени в концесионния договор

Общо постъпления от концесионния обект (годишно) – 17 650.00 (седемнадесет хиляди шестотин и петдесет) лв., за срока на концесията 30 (тридесет) години – 529 500.00 (петстотин двадесет и девет хиляди и петстотин) лв.

До 31 януари на съответната година се превеждат 100% от договореното концесионно възнаграждение за нея по специална банкова сметка на община Хитрино в първокласна банка.

До 30 ноември се превеждат 100% от възнаграждението по социалната ангажираност на концесионера за съответната година по сметката от предходната точка. Разпореждането с тези суми ще се извършва въз основа на правилата, посочени в концесионният договор.

Определените суми от дължимото концесионно възнаграждение за екологична дейност се превеждат до 30 октомври на текущата година по специална банкова сметка в банка, обслужваща общината. Разпореждането с тези суми ще се извършва по правила, посочени в концесионния договор.

**3.5.** В договорите да се включи клауза, съгласно която концедентът си запазва правото да актуализира едностранно минималното годишно концесионно задължение, в случай на промени в икономическите условия в срока на договора след нова оценка.

**4.** **Начин на определяне на концесионера**:

- чрез провеждане на **Открита процедура**. Право на участие имат юридически и физически лица, регистрирани като търговци.

**Съгласно разпоредбите на Закон за концесиите - Чл. 28, ал. 1, т. 1**

***При провеждане на процедурата по оценяване на офертите най-голяма относителна тежест имат критериите, както следва:***

1. размер на концесионното плащане, ако такова е предвидено;

2. срок на концесията;

3. размер на предоставената гаранция;

4. мерки за опазване на околната среда, когато такива са необходими.

5. технически предимства, в това число техническо оборудване и материално-техническа база;

6. най-ниска цена на предоставяните услуги с обекта на концесията - при концесията за услуги;

Кандидатите трябва да притежават необходимите технически, финансови и организационни възможности, гарантиращи качественото изпълнение на **дейността по организация на оползотворяване на отпадъците**.

Предложенията за осигуряване на допълнителни транспортни средства и съдове за смет, освен наличните в Претоварната станция за ТБО, се считат за предимство.

 ***Общият годишен експлоатационен ресурс, който се определя в решението на общинския съвет - за общинска концесия, е в размер до 95 на сто от определения със заповедта за утвърждаване на експлоатационните ресурси на Претоварната станция, технически и технологичен възможен капацитет на съоръжението***.

**5.** Вид, размер и начин на внасяне на депозит за участие в откритата процедура: Депозитът за участие в процедурата е парична вноска, която се внася при закупуване на документацията в касата на община Хитрино и е в размер, както следва:

**5.1.** **30 300.00 (тридесет хиляди и триста) лв**. – гаранция за сериозност в намеренията на кандидата – за обект - **претоварна станция за ТБО** на територията на с. Близнаци, заедно с прилежащ терен с площ 6, 000 (шест) дка и се внася в касата на общината, административна сграда, ет.1, „Общинска каса”или по банков път – **Търговска банка „Д” АД – Шумен, сметка BG31DEMI92403300025845, BIC: DEMIBGSF**

**5.2.** **Цената на документацията** за участие в процедурата е в размер на **850.00 (осемстотин и петдесет) лв.** без ДДС - и се внася в касата на общината, административна сграда, ет.1, „Общинска каса” или по банков път **Търговска банка „Д” АД – Шумен, сметка BG18DEMI92408400025828, BIC: DEMIBGSF, КОД ЗА ВИД ПЛАЩАНЕ – 447000.**.

**6.** **Основни права и задължения на концесията**: съгласно договора за концесия, неразделна част от настоящото решение.

**Задължителни условия:**

а) **концесионерът се задължава да спазва** изискванията, относно стопанисването и експлоатацията, предписани от комисията, извършваща ежегодни проверки на техническото състояние на машините и съоръженията в Претоварната станция за ТБО и документацията на концесията като приложение, неразделна част от договора за концесия.

б) **концесионерът се задължава да не предоставя** на трети лица права върху Претоварната станция за ТБО и прилежащия терен – предмет на концесията и да не го обременява с никакви тежести/ипотеки, залози и други/.

в) **концесионерът се задължава да провежда** концесионните действия – предмет на договора, при спазване изискванията на екологичната нормативна уредба и цялото останало законодателство, засягащо концесията.

г) **концесионерът се задължава** след изтичане на срока на договора да предостави обратно на концедента обекта – Претоварната станция за ТБО, предмет на концесията, в състояние годно за експлоатация.

д) **концесионерът се задължава да предостави** при поискване и необходимост цялата налична документация за обекта на концесията за проверка, като за целта информира Концедента.

e) **концесионерът се задължава да ползва** Претоварната станция за ТБО съгласно нейното предназначение и при необходимост от ремонт и ново строителство да извършва същите след писмено одобрение на концедента и след извършване на съгласуванията предвидени в нормативните актове.

ж) **концесионерът** да разработи конкретна инвестиционна програма за дейностите, свързани с концесията;

з) след амортизиране на техниката и съдовете, същите да се отстраняват от употреба от **концесионера**, и да се подменят с нови;

и) **концесионерът се задължава да застрахова** обекта на концесията - Претоварна станция за ТБО, ведно със всички машини и съоръжения, за своя сметка, съгласно Закона за застраховането, в полза на Концедента.

**7.** **Началният срок и условията за осъществяване на концесията**, включително и задължителните подобрения тече от датата на подписване на концесионния договор.

7.1. Концесионерът задължително предвижда инвестиции за поддържане на доброто техническо състояние на обекта.

7.2. Качество на услугата, брой на ангажираните работници – концесионерът се задължава да назначи минимум 15 работника за обслужване на машините и съоръженията на претоварната станция за ТБО, при едносменен режим на работа.

7.3. Концесионерът да предложи система за разделно събиране и оползотворяване на битовите отпадъци, а така също и за оползотворяването на строителни и биоразградими отпадъци, в срок до 5 (пет) години от сключване на договора.

**Основни характеристики на извършваните услуги или други стопански дейности с обекта на концесията и условията за тяхното извършване.**

Главната такава за Претоварна станция за ТБО е:

-икономично извозване на отпадъците събрани от трите общини до депото в гр. Шумен;

-процесът ще се извършва целогодишно в закритото помещение на проиводственото хале. Отпадъците генерирани от трите общини се изсипват в приемен бункер с кантар, от който отпадъците се насочват към лентовия конвейер с дължина 16 м., ширина 1 м., през сепариращия сектор. Сепарирането на отпадъците ще се извършва ръчно, като рециклируемите такива се отделят в отделни контейнери. Нерециклируемите отпадъци се събират в отвеждащ конвейер, а от там се товари на 58м3 пресиращо ремарке и ще се извозва до регионалното депо в Шумен;

-капацитетът на оборудването на Претоварната станция е заложен за 4т. входящ отпадък на час. Обслужването на линията ще се осъществява от 8 човека на една смяна. При 8 часов работен ден, станцията ще преработва 640 т/месечно, или

160 часа х 4 тона/час = 640 тона/месечно, съответно 7680 тона/годишно, което от своя страна съответства на генерираните отпадъци на територията на трите общини – Венец, Каолиново и Хитрино. При условие, че количествата отпадъци за срока на концесията нарасне, то концесионера може да въведе и двусменен режим на работа в обекта. Ефективността на станцията ще се удвои, но към разглеждания период това не се налага.

В момента станцията е оборудвана с електричество, вода за пиене и вода за пожарна и аварийна безопасност, да се вмени на бъдещия концесионер да поддържа всички системи в изправност и да отремонтира същите за собствена сметка.

Съгласно спецификацията на претоварната станция и прогнозната характеристика на депонираните битови отпадъци, прогнозите за обема на отпадъците да се намалят до 70% след ръчното сепариране. По този начин средно месечно ще се транспортират 640 тона х 30% = 192 тона отпадъци, които се извозват с 3,3 курса месечно или общо за годината 39,6 курса/годишно с 58 тонно ремарке.

**8.** **Вид и размер на гаранциите**: съгласно договора за концесия, неразделна част от настоящото решение.

8.1. Безусловни неотменяеми банкови гаранции от първокласна българска банка:

 а) за първата година гаранцията да бъде в размер на 30 % (тридесет процента) от очакваното концесионно възнаграждение и да се представи на концедента в 30 (тридесет) дневен срок от влизането в сила на концесионния договор.

 б) за всяка следваща година за срока на концесията, гаранцията да бъде в размер на 35 % (тридесет и пет процента) от концесионното възнаграждение за предходната година и да се представи на концедента до тридесет и първи януари на обезпечената година.

8.2. Откриване от страна на Концесионера на специална банкова сметка в посочена от Концедента банка, за обезпечаване изпълнението на задълженията, свързани с опазване състоянието на околната среда, охрана на концесионния обект и с охраната на труда:

 а) в сметката по тази точка концесионерът да отчислява ежегодно за целия срок на концесията сума, представляваща 5 % - 10 % от дължимото за срока концесионно възнаграждение;

 б) сумата да се внася до 30 (тридесети) ноември на текущата година;

 в) начина на разпореждане със сметката да се определи в концесионния договор.

8.3. Като гаранция за изпълнение задълженията по договора се приема
учредяването на **специален залог** върху сметоизвозващата техника и
контейнерите, закупени от концесионера до третата година от срока на концесията, за осъществяване на дейността. Условията и редът за усвояване на залога се уточняват в
концесионния договор.

**9.** **Изисквания за опазване на околната среда и защитените със закон територии и обекти** (там, където съществуват): съгласно договора за концесия, неразделна част от настоящото решение.

**10. Други изисквания свързани с концесията**: **еднократно възнаграждение** при спечелване на концесията (сумата се внася при подписване на концесионния договор):

**-за Претоварната станция за ТБО** – **12 500.00 (дванадесет хиляди и петстотин) лв**., сумата се внася в деня на подписване на концесионния договор.

**Гратисни периоди:**

- гратисен период за установяване на дейността по управлението и пускането на Претоварната станция за ТБО в експлоатация до нейното нормално функциониране и натоварване на мощностите – не по-малко от 2 (две) години от сключването на договора за концесия.

**11.** Комисията за провеждането на процедурата да се състои от председател и четири члена: секретар, служители от дирекция “РРХДП”(регионално развитие хуманитарни дейности и проекти), дирекция “ФСД” (финансово стопански дейности).

**III.** Заявленията за участие в концесионната процедура се подават до комисията по предоставяне на общински концесии към Община Хитрино, ет. 3, стая 404.

**IV.** **Възлага** на Кмета на община Хитрино да организира провеждането на Откритата процедура и да внесе в Общински съвет Хитрино доклад, относно резултатите от проведената Открита процедура, за вземане на решение за определяне на спечелилия откритата процедура.

**V.** Не по- малко от 30 % (тридесет процента) от постъпленията от средствата от годишното концесионно задължение, чрез съответния общински бюджет, да се насочат целево за нуждите на населеното място по местонахождението на обекта.

**НЕВЯНКА ПАВЛОВА ТОДЕВА: МУСТАФА МЕХМЕД АХМЕД:**

П Р О Т О К О Л И С ТПРЕДСЕДАТЕЛ ОбС ХИТРИНО